钦定古今图书集成/明伦汇编/人事典/第104卷 > 《代东门行》鲍照
## 钦定古今图书集成/明伦汇编/人事典/第104卷 > 《代东门行》鲍照

“《伤禽》恶弦惊，倦客恶离声。离声断客情，宾御皆涕零。
涕零心断绝，将去复还诀。一息不相知，何况异乡别。”
遥遥征驾远，杳杳白日晚。居人掩闺卧，行子夜中饭。
野风吹草木，行子心肠断。食梅常苦酸，衣葛常苦寒。
丝竹徒满座，忧人不解颜。长歌欲自慰，弥起长恨端。